
ŠAKIŲ RAJONO SAVIVALDYBĖS  TARYBA

SPRENDIMAS

DĖL PAVADINIMŲ GATVĖMS SUTEIKIMO 

2011 m. birželio 30   d. Nr. T-86
Šakiai

Rajono savivaldybės taryba, vadovaudamasi Lietuvos Respublikos vietos savivaldos įstatymo (Žin., 1994, Nr. 55-1049; 2008, Nr. 113-4290) 6 str. 27 p., 16 str. 2 d. 34 p., Vyriausybės 2002 m. gruodžio 23 d. nutarimu Nr. 2092 „Dėl adresų formavimo taisyklių patvirtinimo“ (Žin., 2002, Nr. 12-5753) ir Vidaus reikalų ministro 2011 m. sausio 25 d. įsakymu Nr. 1V-57 (Žin., 2011, Nr. 12-541) patvirtintu Pavadinimų gatvėms, pastatams, statiniams ir kitiems objektams suteikimo, keitimo ir įtraukimo į apskaitą tvarkos aprašu, nusprendžia: 

1. Suteikti trūkstamus pavadinimus gatvėms pagal pridedamus gatvių išdėstymo

planus:


1.1. Slavikų seniūnijos, Slavikų kaime-Jovaro, Šilgalių kaime – Sandėlio;

1.2. Šakių seniūnijos, Daugėliškių kaime - Kęstučio, Duobiškių kaime - Vėjo.

2. Pakeisti gatvių geografines charakteristikas pagal pridedamus gatvių išdėstymo planus: 


2.1. Slavikų seniūnijos, Slavikų kaime - Suvalkiečių, Bažnyčios, Mokyklos, Šilgalių kaime-P. Būčio;
2.2. Šakių seniūnijos, Gotlybiškių kaime - Mokyklos, Tilto, Išdagų kaime-Tuopų, Prūselių kaime - Miško, Bizierių kaime-Parko, Briedžių kaime - Briedžių. 

      Juozas Bertašius

